Uznesenie Ústavného súdu SR sp. zn. PL. ÚS 18/2019 z 23. 10. 2019
Uznesenie Ústavného súdu SR z 23. októbra 2019, sp. zn. PL. ÚS 18/2019, ECLI:SK:USSR:2019:PL.US.18.2019.1
Súd: Ústavný súd Slovenskej republiky
Spisová značka: PL. ÚS 18/2019
ECLI: ECLI:SK:USSR:2019:PL.US.18.2019.1
Dátum vydania: 23. 10. 2019
Forma: Uznesenie
Oblasť práva: Ústavné právo
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky PL. ÚS 18/2019-16 Ústavný súd Slovenskej republiky na neverejnom zasadnutí pléna 23. októbra 2019 o návrhoch
,
,
, zastúpeného advokátom
JUDr. Vitalijom Frankom, advokátska kancelária, Slovenská 69, Prešov, a politickej strany Strana tolerancie a spolunažívania, Studená 5555/5, Bratislava-Ružinov, zastúpenej advokátom JUDr. Matúšom Lemešom, advokátska kancelária, Kuzmányho 29, Košice, na začatie konania o ústavnosti a zákonnosti volieb starostu obce Žehňa vo voľbách do orgánov miestnej samosprávy konaných 21. septembra 2019 za účasti ,
, takto rozhodol:
Návrh na začatie konania vo volebnej veci
vedenej pod sp. zn.
Rvp 1712/2019 a návrh na začatie konania vo volebnej veci politickej strany Strana tolerancie a spolunažívania vedenej pod sp. zn. 1745/2019 s p á j a na spoločné konanie, ktoré bude ďalej vedené pod sp. zn. Rvp 1712/2019. Odôvodnenie: I. 1. Ústavnému súdu Slovenskej republiky (ďalej len „ústavný súd“) bol 30. septembra 2019 doručený návrh
,
,
(ďalej len
„navrhovateľ“), na začatie konania podľa čl. 129 ods. 2 Ústavy Slovenskej republiky (ďalej len „ústava“), ktorým namietal neústavnosť a nezákonnosť volieb starostu obce Žehňa konaných 21. septembra 2019. Návrh je ústavným súdom vedený pod sp. zn. Rvp 1712/2019. 2. Navrhovateľ návrh odôvodnil skutočnosťou, že voľby starostu obce Žehňa „vyhral“ kandidát, ktorému miestna volebná komisia na jej prvom zasadnutí 30. júla 2019, na ktorom mala preskúmavať kandidátne listiny a rozhodnúť o registrácii kandidátov, „nepreskúmala kandidátnu listinu a jej prílohy“, a teda nepostupovala a nerozhodla v zmysle príslušných ustanovení zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len „zákon o voľbách“), o čom má svedčiť zápis – „sťažnosť členov miestnej volebnej komisie v obci Žehňa zo dňa 31.07.2019“. 3. Naproti tomu k zaregistrovaniu navrhovateľa ako kandidáta pre voľby starostu obce Žehňa došlo až uznesením Okresného súdu Prešov č. k. 12 S 2/2019-39 z 5. augusta 2019 v spojení s opravným uznesením č. k. 12 S 2/2019-45 z 9. augusta 2019 po tom, ako ho miestna volebná komisia, resp. svojím nezákonným postupom niektorí jej členovia, odmietla na zasadnutí 30. júla 2019 zaregistrovať. 4. Návrhom na začatie konania podľa čl. 129 ods. 2 ústavy podaným ústavnému súdu 2. októbra 2019 namietala nezákonnosť a neústavnosť volieb starostu obce Žehňa rovnako politická strana Strana tolerancie a spolunažívania, Studená 5555/5, Bratislava-Ružinov (ďalej len „navrhovateľka“). Tento návrh ústavný súd vedie pod sp. zn. Rvp 1745/2019. 5. Podobne ako navrhovateľ, aj navrhovateľka návrh na začatie konania odôvodnila tým, že podľa vyhlásených výsledkov víťaz volieb starostu obce Žehňa nebol ako kandidát miestnou volebnou komisiou zaregistrovaný postupom, aký vyžadujú ustanovenia zákona o voľbách.

6. Za nesprávny a v rozpore s ustanovením § 169 ods. 4 zákona o voľbách navrhovateľka považovala aj postup starostu obce pred konaním komunálnych volieb, ktorý po tom, ako sa predseda miestnej volebnej komisie vzdal svojej funkcie, vymenoval ďalšieho jej člena napriek tomu, že počet členov miestnej volebnej komisie neklesol pod päť, ako to predvída v označenom ustanovení zákon o voľbách. 7. Napokon počas volieb malo podľa navrhovateľky dôjsť aj k porušeniu tajnosti hlasovania, „keď viacerí oprávnení voliči upravovali hlasovací lístok mimo osobitného priestoru na úpravu hlasovacích lístkov. Konkrétne títo voliči pred členkou MVK zakrúžkovali kandidáta s poradovým číslom 2, pričom sa mali verbálne vyjadriť v tom zmysle, že tak robia, aby sa im verilo koho volili.“. 8. Navrhovateľ, ako aj navrhovateľka požadovali od ústavného súdu vydať nález, ktorým by vyhlásil voľby starostu obce Žehňa konaných 21. septembra 2019 za neplatné, eventuálne by za zvoleného starostu vyhlásil navrhovateľa. II. 9. Podľa čl. 140 ústavy podrobnosti o organizácii ústavného súdu, o spôsobe konania pred ním a o postavení jeho sudcov ustanoví zákon. Týmto zákonom je zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov (ďalej len „zákon o ústavnom súde“). 10. Podľa § 62 zákona o ústavnom súde ak tento zákon v piatej časti alebo šiestej časti neustanovuje inak a povaha veci to nevylučuje, vzťahuje sa na konanie pred ústavným súdom podľa povahy veci primerane Civilný sporový poriadok. 11. Podľa § 166 ods. 1 Civilného sporového poriadku v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. Ak boli také konania pridelené viacerým

sudcom toho istého súdu, rozhodne o spojení konaní ten sudca, u ktorého sa začalo konanie skôr. 12. Zo spisov vedených ústavným súdom pod sp. zn. Rvp 1712/2019 a sp. zn. Rvp 1745/2019 vyplýva, že obidve veci právne, ako aj skutkovo spolu súvisia a týkajú sa tých istých volieb do orgánov samosprávy obce Žehňa konaných 21. septembra 2019. 13. S prihliadnutím na obsah uvedených sťažností, ich právnu a skutkovú súvislosť a citované právne normy ústavný súd v záujme hospodárnosti konania rozhodol, že veci vedené ústavným súdom pod sp. zn. Rvp 1712/2019 a sp. zn. Rvp 1745/2019 spája na spoločné konanie, ktoré bude ďalej vedené pod sp. zn. Rvp 1712/2019. P o u č e n i e : Proti tomuto rozhodnutiu nemožno podať opravný prostriedok. V Košiciach 23. októbra 2019
Ivan Fiačan predseda pléna Ústavného súdu Slovenskej republiky

Zdroj: KAUZIS.SK – https://www.kauzis.sk/judikatura/r/ECLI:SK:USSR:2019:PL.US.18.2019.1 (dáta aktuálne k 11. 11. 2026). Záväzné je znenie zverejnené súdom.




